**K ú p n a  z m l u v a**

**medzi zmluvnými stranami**

**Predávajúci:**

Sídlo:

Zastúpený:

IČO:

DIČ:

IČ DPH:

Bankové spojenie:

**a**

**Kupujúci:** Tatranská sladovňa, s.r.o.

Sídlo: Murgašova 1, 058 80 Poprad

Zastúpený: Ing. Norbert Cehelský - konateľ spoločnosti

 Ing. Ladislav Lazár - konateľ spoločnosti

IČO: 36 497 622

DIČ: 2021876087

IČ DPH: SK2021876087

Bankové spojenie: Tatra banka, a.s. / IBAN: SK55 1100 0000 0029 4505 9000

Táto kúpna zmluva je uzavretá podľa ustanovení § 409 a nasl. Obchodného zákonníka pre zákazku s názvom „Ťahač návesov“.

**Článok I.**

**Predmet zmluvy a jeho špecifikácia**

1. Predávajúci sa zaväzuje, že kupujúcemu dodá a odovzdá tovar, ktorý je špecifikovaný v Prílohe č.1, ktorá je neoddeliteľnou súčasťou zmluvy a kupujúci sa zaväzuje, že tento tovar prevezme a zaplatí zaň dohodnutú cenu. Tovar musí byť nový a nepoužívaný a nesmú sa na neho vzťahovať práva tretej strany.

**Článok II.**

**Termín plnenia predmetu zmluvy**

1. Termín plnenia predmetu zmluvy je najneskôr do 12 mesiacov odo dňa doručenia vystavenej objednávky na dodanie predmetu tejto zmluvy.

**Článok III.**

**Miesto a spôsob prevzatia predmetu zmluvy**

1. Miestom dodania predmetu zmluvy je prevádzka kupujúceho Tatranská sladovňa, s.r.o., 059 91 Mlynica, parc. č. KN-C 2140/45.

2. Predmet kúpy prevezme kupujúci v mieste dodania na základe odovzdávacieho protokolu podpísaného zodpovednou osobou kupujúceho.

3. Pri odovzdaní predmetu zmluvy je predávajúci povinný odovzdať kupujúcemu doklady, ktoré sa na predmet kúpy vzťahujú.

**Článok IV.**

**Kúpna cena a platobné podmienky**

1. Rozpis kúpnej ceny:

|  |  |  |  |  |
| --- | --- | --- | --- | --- |
| **Tovar:** | **Počet ks** | **Cena v EUR za 1 ks bez DPH** | **Cena spolu v EUR bez DPH** | **Cena spolu v EUR s 20% DPH** |
| Ťahač návesov | 1 |  |  |  |
| Spolu | **-** |  |  |  |

Cena celkom bez DPH: ..................... EUR

Slovom: .............................................. EUR

DPH 20%: ...................... EUR

Slovom: ........................... EUR

**Cena celkom s 20% DPH: ........................ EUR**

**Slovom: ...................................................... EUR**

2. Cena podľa bodu 1 tohto článku je konečná a nemenná. Výška ceny podľa predchádzajúcej vety tohto bodu môže byť ku dňu jej fakturácie podľa bodu 3 tohto článku upravená len z dôvodu zmien sadzby dane z pridanej hodnoty podľa daňových zákonov Slovenskej republiky.

3. Cena je splatná po prevzatí predmetu zmluvy na základe faktúry predávajúceho.

4. Splatnosť faktúr dojednali zmluvné strany nasledovne:

1. 10 % z ceny je kupujúci povinný zaplatiť na základe zálohovej faktúry, ktorú vystaví predávajúci po doručení záväznej objednávky predmetu zmluvy kupujúcim; splatnosť zálohovej faktúry je 14 dní,
2. zostávajúcich 90 % z ceny je kupujúci povinný zaplatiť na základe konečnej faktúry, ktorú vystaví predávajúci po dodaní predmetu zmluvy, pričom predmet zmluvy sa považuje za dodaný jeho uvedením do prevádzky a podpísaním preberacieho protokolu zmluvnými stranami; splatnosť konečnej faktúry je 30 dní.

5. Ak faktúra neobsahuje všetky náležitosti daňového dokladu, je kupujúci oprávnený faktúru predávajúcemu vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.

**Článok V.**

**Omeškanie a zmluvné pokuty**

1. Ak sa predávajúci dostane do omeškania s dodaním čo aj len časti tovaru, zaväzuje sa zaplatiť kupujúcemu zmluvnú pokutu vo výške 0,05 % z kúpnej ceny nedodaného tovaru bez DPH, a to za každý deň omeškania.

2. Ak sa kupujúci dostane do omeškania s platením dohodnutej kúpnej ceny tovaru, zaväzuje sa zaplatiť predávajúcemu úroky z omeškania z dlžnej sumy vo výške podľa zákona.

**Článok VI.**

**Subdodávatelia a pravidlá pre zmenu subdodávateľov**

1. Predávajúci sa zaväzuje uviesť údaje o všetkých známych subdodávateľoch v Prílohe č. 2 zmluvy, a to v štruktúre podľa Prílohy č. 2 zmluvy.

2. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 zmluvy.

3. V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomným spôsobom o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve.

**Článok VII.**

**Odstúpenie od zmluvy**

1. Kupujúci môže od tejto kúpnej zmluvy odstúpiť ak sa predávajúci omešká s dodaním tovaru viac ako 30 dní po v zmluve dojednanej dobe a predávajúci nezjedná nápravu ani v dodatočnej lehote v trvaní 30 dní.

2. Predávajúci môže od tejto kúpnej zmluvy odstúpiť ak sa kupujúci omešká s platením peňažných záväzkov viac ako o 60 dní po splatnosti a kupujúci nezjedná nápravu ani v dodatočnej lehote určenej písomne predávajúcim.

3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady a škody súvisiace s odstúpením od kúpnej zmluvy znáša tá zmluvná strana, ktorá zavinila zánik zmluvy.

4. Odstúpenie od zmluvy začína plynúť nasledujúcom dňom po dni doručenia odstúpenia druhej strane.

**Článok VIII.**

**Záruka a servis**

1. Predávajúci preberá záruku za akosť tovaru špecifikovaného podľa Článku I. tejto zmluvy. Na tovar sa poskytuje záruka 24 mesiacov. Záruka začína plynúť odo dňa zaškolenia kupujúceho podľa Článku IX. tejto zmluvy. Predávajúci sa zaväzuje, že zaškolenie obsluhy a servis bude realizované prostredníctvom odborne vyškoleného technika na inštalovanom technologickom celku u kupujúceho.

2. Pre uplatnenie vád tovaru platia ustanovenia § 436 - § 441 Obchodného zákonníka.

3. Záruka neplatí, ak kupujúci nedodrží postupy zaobchádzania s tovarom, ktoré určil výrobca. Záruka sa nevzťahuje na vady a poškodenia, ktoré spôsobil kupujúci úmyselne, resp. nesprávnou manipuláciou s predmetom zmluvy.

4. Predávajúci sa zaväzuje nastúpiť na servisný úkon – záručnú opravu do 2 pracovných dní od nahlásenia poruchy ak je predmet kúpy z dôvodu závady mimo prevádzku alebo je podstatným spôsobom jeho prevádzka obmedzená. Ak ide o malé záručné vady tovaru, ktoré významne neobmedzia prevádzku predmetu kúpy, predávajúci sa zaväzuje nastúpiť na odstránenie záručnej vady tovaru v lehote najneskôr do 10 pracovných dní od uplatnenia reklamácie kupujúcim. Nahlásenie poruchy bude realizované formou e-mailu na adresu, ktorú predávajúci uvedie v odovzdávacom protokole. V prípade omeškania nástupu na servisný úkon má kupujúci nárok uplatniť si zmluvnú pokutu vo výške 200,00 EUR (slovom dvesto eur) za každý deň omeškania.

5. V prípade, že sa zmluvné strany nemôžu zhodnúť na riešení reklamácie, určí predávajúci so súhlasom kupujúceho nezávislého znalca. Stanovisko znalca je pre obe strany záväzné. Náklady na posudok nesie strana, ktorej stanovisko brániace zhode nebolo správne, prípadne sa od posudkom zistenej skutočnosti viac odlišuje.

**Článok IX.**

**Zaškolenie kupujúceho**

1. Predávajúci sa zaväzuje pri dodaní a odovzdaní tovaru kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar.

**Článok X.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).

2. Strana dotknutá udalosťou vyššej moci je povinná písomne informovať druhú stranu do 10 pracovných dní, pričom dané oznámenie musí byť doplnené potvrdením o takej udalosti vyššej moci.

3. Strana, ktorá nevykoná oznámenie druhej strane podľa odseku 2, bude povinná nahradiť druhej strane všetky škody spôsobené porušením tejto povinnosti.

**Článok XI.**

**Náhrada škody**

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu spôsobenú druhej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť. Náhradou škody sa nevylučuje uplatnenie zmluvnej pokuty podľa článku V tejto zmluvy.

2. Pri uplatňovaní náhrady škody platia ustanovenia § 373 a nasl. Obchodného zákonníka.

**Článok XII.
Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy, alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

**Článok XIII.**

**Osobitné podmienky**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**Článok XIV.**

**Záverečné ustanovenia**

1. Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka.

2. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.

3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

4. Kúpna zmluva je vyhotovená v 4 rovnopisoch. Každá zmluvná strana dostane 2 rovnopisy.

5. Táto kúpna zmluva nadobúda platnosť a účinnosť dňom jej podpisu oboma zmluvnými stranami.

6. Neoddeliteľnou súčasťou Zmluvy sú prílohy:

 Príloha č. 1: Technická špecifikácia

 Príloha č. 2: Zoznam subdodávateľov

Dňa:............................. Dňa:................................

**Predávajúci: Kupujúci:**

**............................................ ............................................**

**konateľ konateľ**

*Príloha č.1 – Technická špecifikácia*

|  |
| --- |
| **Ťahač návesov - 1 ks** |
| **Typové označenie:** ...............................................................**Pozn.** Uviesť " Typové označenie zariadenia (modelový názov)" |
| **Požadované parametre:** | **Požadovaná hodnota:** | **Uviesť áno/nie, v prípade číselnej hodnoty uviesť jej skutočnosť** | **Cena/1ks v EUR bez DPH** |
| *MOTOR* | ....................,- |
| Vznetový motor | áno |  |
| Výkon motora | min. 345 kW |  |
| Počet valcov | min. 6 |  |
| Druh paliva – motorová nafta | áno |  |
| Spĺňajúci emisnú normu | min. EURO 6 |  |
| *PREVODOVKA* |
| Automatická prevodovka | áno |  |
| Počet prevodových stupňov | min. 12 |  |
| Pohon prídavného zariadenia č. 1 – napojenie čerpadla na dvojokruhovú hydrauliku | áno |  |
| Pohon prídavného zariadenia č. 2 – zopínanie kardanu na pohon kompresora | áno |  |
| *PODVOZOK A NÁPRAVY* |
| Rázvor kolies | min. 3 800 mm |  |
| Predná nehnaná náprava | áno |  |
| Zaťaženie prednej nápravy | min. 7,5 t |  |
| Zadná hnaná náprava s uzávierkou diferenciálu | áno |  |
| Sledovanie zaťaženia nápravy | áno |  |
| *HYDRAULIKA PRE NÁVES* |
| Dvojokruhová hydraulika so spiatočkou a 3-cestným ventilom na samostatné tlakovanie piestu návesu | áno |  |
| Čerpadlo - prietok  | min. 82 l/min |  |
| Tlak  | min. 175 bar |  |
| Sklápací ventil – pre vyklápací náves s možnosťou zaistenia v hornej polohe pre posuv po podlahe | áno |  |
| Tlak 2“ samica | áno |  |
| Spiatočka 2“ samec | áno |  |
| *VZDUCHOVÝ KOMPRESOR PRE NÁVES* |
| Vzduchový skrutkový kompresor poháňaný kardanom, bezkontaktný (bez olejový), ktorým sa tlačí materiál z návesu smerom von  | áno |  |
| Vzduchový výkon  | min. 1050 m3/hod |  |
| Chladič stlačeného vzduchu IC | áno |  |
| *ŤAŽNÉ ZARIADENIE* |
| Točnica pre uchytenie návesu | áno |  |
| Výška sedla | 1 150 mm |  |
| *KABÍNA* |
| Odpruženie kabíny | áno |  |
| Centrálne zamykanie s diaľkovým ovládaním | áno |  |
| Strešný spojler | áno |  |
| Vzduchom odpružené sedadlo vodiča | áno |  |
| Chladnička a zásuvka | áno |  |
| Klimatizácia s elektronickou reguláciou | áno |  |
| Nezávislé vykurovanie kabíny | áno |  |
| Elektrické ovládanie bočných okien dverí vodiča a spolujazdca | áno |  |
| Priestor na spanie s horným lôžkom | áno |  |
| *OSVETLENIE* |
| Svetlá podľa medzinárodne platných noriem | áno |  |
| Predné svetlomety LED | áno |  |
| Hmlovky predné vstavané na vozidle | áno |  |
| *KOLESÁ* |
| Rozmer pneumatík | 315/70 R22,5 |  |
| Oceľové disky kolies | áno |  |
| Rezervné koleso (disk + pneumatika)  | min. 1 ks |  |
| *ELEKTRICKÁ VÝBAVA* |
| Alternátor | min. 130 A |  |
| Akumulátory 12 V | min. 2 ks |  |
| Kapacita akumulátora | min. 210 Ah |  |
| Systém monitorovania energie akumulátora | áno |  |
| *BRZDY* |
| Dvojokruhový brzdový systém | áno |  |
| Kotúčové brzdy s chladením | áno |  |
| Motorová brzda | áno |  |
| Elektronický brzdný systém EBS | áno |  |
| Núdzový brzdový systém | áno |  |
| *PRVKY MANAŽMENTU JAZDY A BEZPEČNOSTI* |
| Elektronické záznamové zariadenie – tachograf (certifikovaný, kalibrovaný) | áno |  |
| Systém elektronického ovládania stability vozidla s ochranou proti prevráteniu | áno |  |
| Satelitný navigačný systém | áno |  |
| Adaptívny tempomat | áno |  |
| Zvuková signalizácia pri cúvaní s deaktivačným spínačom | áno |  |
| Imobilizér motora | áno |  |
| Možnosť voľby režimu ECO | áno |  |
| Elektronický obmedzovač rýchlosti | áno |  |
| *OSTATNÉ* |
| Návod na obsluhu v SK alebo CZ jazyku | áno |  |
| Lekárnička, trojuholník, náhradné žiarovky, skrinka na náradie | áno |  |
| **SUMA SPOLU (EUR bez DPH)** | **................,-** |

V ...................................., dňa ....................... ............................................. Podpis a pečiatka uchádzača

*Príloha č. 2 – Zoznam subdodávateľov*

|  |  |  |
| --- | --- | --- |
| P.č. | Údaje o subdodávateľoch | Osoba oprávnená konať za subdodávateľa |
| Obchodné meno, sídlo, IČO: | Meno a priezvisko: | Adresa pobytu: | Dátum narodenia: |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

Poznámky:\* .........................................................................................................................................................................................................................................................................................................................................................................................................................................................................................................

\* V prípade nezadania podielu zákazky subdodávateľom, uviesť túto skutočnosť do poznámok.

V ...................................., dňa ....................... .............................................

 Podpis a pečiatka uchádzača